****

|  |  |  |
| --- | --- | --- |
| http://blogs.purduecal.edu/gca/files/2009/04/taj-mahal.jpg | **Индия**  **златният триъгълник с Ладак и Кашмир** | http://www.bhagyashritravels.com/admin/tour_image/Amarnath%20-%20Vaishno%20Devi%20Yatra%20with%20Kashmir%20%28Jammu%20%20Kashmir%29/sightseeingimages/Sonmarg2.JPG |

**По маршрут: СОФИЯ – ДЕЛХИ – ВАРАНАСИ – САРНАТ - ДЕЛХИ – ДЖАЙПУР – ФАТЕХПУР СИКРИ – АГРА ДЖАНСИ - КАДЖУРАХО - ОРЧА – ДЖАНСИ – ДЕЛХИ – ШРИНАГАР – КАРГИЛ - ЛЕХ - ДЕЛХИ - СОФИЯ**

**16 дни / 14 нощувки / 13 закуски / 14 вечери**

**Дати: от 17 септември до 02 октомври 2015 г.**

**1 ден София – Делхи**

Отпътуване от София в 17.25 ч. с редовен полет на TURKISH AIRLINES за **Истанбул.** Кацане в 18.45 ч. и продължаване същата вечер в 19.55 ч. за **Делхи.**

**2 ден Делхи - Варанаси**

Кацане в 04.20 ч. на летището в **Делхи** и продължаване с вътрешен полет за **Варанаси**. Кацане след 1.30 мин., посрещане на летището и трансфер до хотела. Привечер посещение на вечерна Аарти церемония. Придвижването до брега на р. Ганг се осъществява с велосипедна рикша. **Вечеря.** **Нощувка.**

**3 ден Варанаси – Сарнат – Варанаси**

**Закуска.** Ранно отпътуване към бреговете на р. Ганг и разходка с лодка. Обиколка на **Варанаси** - често наричан „Градът на храмовете”. Това е едно от най - важните религиозни средища в Индия, свещен град за хиндуисти, будисти и джайнисти. Културата на Варанаси е тясно свързана с р. Ганг и нейното културно и религиозно значение. Редица индийски духовни водачи произлизат от града в това число и самият Буда. Марк Твен пише „Варанаси е по - стар от историята, по - стар от традицията и по - стар от легендата и дори изглежда два пъти по - стар от всички тях взети заедно”. Следобед посещение на селището **Сарнат**,разположено на 12 км от Варанаси, което има огромно значение за Будистката религия, тъй като това е мястото, където Буда проповядва за пръв път своето учение. Посещение на голямата ступа Дхамек, построена около 500 г. и в която Буда е водил своите проповеди, саркофага и колоната на Ашока. Връщане в хотела. **Вечеря.** **Нощувка.**

**4 ден Варанаси – Делхи – Джайпур**

**Закуска.** Трансфер до летището на **Варанаси** и полет за **Делхи**. Посрещане на летището и отпътуване с автобус за **Джайпур**. Привечер настаняване в хотел. **Вечеря. Нощувка.**

**5 ден Джайпур – Амер – Джайпур**

**Закуска.** Отпътуване за селището **Амер** и посещение на великолепната едноименна крепост. Екскурзията включва изкачване до крепостта на гърба на слон или в купето на високопроходим автомобил. Следобедна разходка в **Джайпур,** включваща двореца на Махараджата, древната обсерватория Джантар Мантар, Парламента на щата Раджастан и екзотичния дворец Хава Махал, известен под името „Дворецът на ветровете”. Джайпур е известен още като Розовият град. Той е популярна туристическа дестинация и важна част от така наречения Златен триъгълник в Индия. Градът е създаден през 1727 г. от един от най - великите махарджи от клана Качваха, Савай Джай Сингх. Името на Джайпур идва от розовия цвят, който е използван, за да заприлича на градовете от червен пясъчник, строени от моголите. Свободно време. **Вечеря. Нощувка.**

**6 ден Джайпур - Фатехпур Сикри - Агра**

**Закуска.** Отпътуване от **Джайпур** по посока **Агра** със спирка във **Фатехпур Сикри** - древната столица на Моголската империя, изградена през XVI в. от считания за най - могъщ владетел на моголите Джалал уд Дин Акбар. Статутът си на столица градът запазва само 15 г. заради отсъствието на достатъчно източници на питейна вода. Склоновете, на които е разположен града са умело терасирани, за да може да се разположат многобройните гробници и дворци, които заедно с умелата градска планировка, сложната водоснабдителна система и канализацията са доказателство за високата култура на моголите. Пристигане в **Агра** и посещение на Червения Форт, посещение на прочутата гробница Тадж Махал, построена за любимата съпруга на моголския владетел Шах Джахан - Мумтаз Махал. Считан за шедьовър на моголската архитектура, гробницата на Итимад уд Давала, считана за предшественик на Тадж Махал. Настаняване в хотел. По желание и срещу допълнително заплащане посещение на Мохабат Тадж шоу, където се разказва прекрасната история на любовта между Шах Джахан и неговата любима съпруга Мумтаз Махал.Настаняване в хотел. **Вечеря.** **Нощувка.**

**7 ден Агра – Джанси – Каджурахо**

**Закуска.** Ранен трансфер от хотела до жп гарата в **Агра** и отпътуване с влак 1-ва класа с климатик и запазено място за **Джанси** (продълж. на пътуването ~3.00 ч.). Пристигане на жп гарата в Джанси и продължаване със специално организиран за групата автобус за **Каджурахо.** Пристигане в **Каджурахо** и разглеждане на храмовия комплекс, изграден между 950 – 1050 г. и съхранил уникални по рода си паметници на индийската архитектура и изкуство. От 85-те храма, построени за по - малко от век са се запазили само 25 и те се считат за едни от най - красивите религиозни постройки в Индия. Храмовият комплекс е разкрит случайно от английски войници...**.** По желание и срещу допълнително заплащане на представление - шоу „Звук и светлина”. **Вечеря.** **Нощувка.**

**8 ден Каджурахо – Орча – Джанси – Делхи**

**Закуска.** Отпътуване за **Орча** и разглеждане на красивото средновековно селище, което е съхранило уникални архитектурни шедьоври. Създадено е през XVI в. от владетелите на Бундела, дворците построени от тях могат да бъдат видяни, сякаш застинали във времето. По онова време Орча е бил център на могъщо кралство, днес е разположен в щата Мадхия Прадеш в близост до град Джанси. Покрай селището тече красивата река Бетва.Продължаване за гарата в **Джанси** и отпътуване с влак за столицата (продълж. на пътуването ~5.00 ч.). Пристигане късно вечерта в **Делхи** и трансфер до хотела**.**  **Вечеря.** **Нощувка.**

**9 ден** **Делхи**

**Закуска.** Целодневна обиколка на Стария град, известен като Шахджаханабад. Днес спомен от някогашната могъща столица на моголите са останките от нейните мощни крепостни стени и няколко от портите на града. Обиколката включва фотопауза пред Червената крепост, укрепление намиращо се в старата част на Делхи и посещение на Джама Масджид, най - голямата джамия в Индия, която има 3 входа, четири ъглови кули и 2 минарета, издигащи се на над 40 м. И двете сгради са издигнати по заповед на може би най - прочутия моголски владетел Шах Джахан. По желание разглеждане на гробницата на Хумаюн. Обиколката предвижда и посещение на Радж Гат, където обикновена плоча от черен мрамор бележи мястото, на което е бил кремиран Махатма Ганди след убийството му през 1948 г. Автобусният тур продължава с Раджпат, булеварда, по който преминава парадът организиран по случай „Денят на Републиката”, Раштрапати Бхаван или Президентския дворец, Сансад Бхаван или сградата на Парламента, „Вратата на Индия”- 42-метров монумент, посветен на индийците, загинали през Първата световна война, под който се намира и мемориала на незнайния войн, кулата Кутуб Минар. **Вечеря.** **Нощувка.**

**10 ден Делхи – Шринагар**

**Закуска**. Трансфер до летището. Полет в 10.20 ч. до **Шринагар** - лятната столица на щата Джаму – Кашмир**.** Кацане в 11.40 ч.Трансфер от летището и **настаняване на борда на плаващ хотел.** След кратък отдих начало на 90-минутна разходка с традиционна лодка – шикхара по водите на красивото езеро Дал. Старият център на града напомня за архитектурата и планировката на градовете от централна Азия. В миналото си **Шринагар** е бил голямо търговско и занаятчийско средище. Като много от старите занаяти са съхранени през поколенията и днес изкусни майстори излагат своята продукция по улиците и пазарите на града.  **Вечеря. Нощувка.**



**11 ден Шринагар**

**Закуска.** Начало на обиколката на Шринагар, включваща красивата градина Шалимар Багх, построена от моголския владетел Джехангир за любимата му съпруга, също и градините Пари Махал и Нишат Багх. Градините са построени за период от 14 г. и представляват впечатляваща комбинация от зеленина, красиви цветя, фонтани и зашеметяващи водни каскади, разположени на величествения фон на планината Забарван. След разходка във великолепните градини, денят продължава с обиколка на старата част на Шринагар. Връщане на борда на плаващия хотел. **Вечеря. Нощувка**.

**12 ден Шринагар – Каргил**

**Закуска.** Отпътуване към **Каргил** с попътна спирка в **Сонмарг.** Разположена на височина от 2740 м, прочутата с красотата си местност, е известна още и като Златната долина. Обсипана с цветя и зелена растителност, долината предлага незабравими гледки към могъщите планини на север и е своебразна граница между зелените области на Кашмир и пустинните райони на Ладак на север. След кратка пауза и гореща чаша чай пътят към **Каргил** продължава през прохода Зоджила, който се издига на височина от над 3000 м. Разположен на височина от 2704 м , **Каргил** е вторият по големина град на територията на област **Ладак**. Градът е разположен в близост до границата с Пакистан в живописна долина, известна с плодородието си. Пристигане вечерта и настаняване в хотел. **Вечеря. Нощувка.**

**13 ден Каргил – Лех**

**Закуска**. Отпътуване за Лех с попътна спирка в кацналото на висока скала селище **Ламаюру,** където предстои посещение на манастира Юнг - Друнг гомпа /продължителност на пътуване ~7 ч/.Привечер пристигане в **Лех.** Град, разположен на важни търговски пътища, използвани още от древността. Близостта на града до проходи, свързващи Централна Азия със Северна Индия, го превръща във важен административен и търговски център и столица на създаденото през X в. кралство Ладак. Днес **Лех** е столица на едноименна област в територията на щата Джаму Кашмир. Градът привлича туристи най – вече с останките на бившия кралски дворец, изграден в стил типичен за тибетската архитектура и напомнящ на прочутия дворец Потала в Лхаса**.** Настаняване в хотел. **Вечеря. Нощувка.**

**14 ден Лех**

**Закуска**. Начало на туристическа програма, предвиждаща посещение на манастира Хемис, разположен на около 40 км от Лех. Това е най – големият и най - богат манастир в Ладак. Следва посещение на манастира Тиксей, който впечатлява с главозамайващите гледки към долината на р. Инд и огромната седяща статуя на Майтрея, която се намира в една от големите зали на манастира. Обиколката предвижда и посещение на бившата лятна резиденция на ладакските владетели. Денят завършва с изкачване до ступата Шанти, откъдето се разкрива приказна гледка към цлия град. Връщане в хотела. **Вечеря. Нощувка.**

**15 ден Лех – Делхи**

**Закуска.** Трансфер до летището и полет за Делхи в 10.00 ч. Кацане в 11.20 ч. Трансфер и настаняване в хотел в индийската столица. Свободно време. **Вечеря. Нощувка.**

**16 ден Делхи – Истанбул – София**

Трансфер до летището. Ранен полет за Истанбул в 06.05 ч. Кацане в **Истанбул** в 10.25 ч. Излитане за София в 19.35 ч. Кацане в **София** в 20.55 ч.

Ранен трансфер до летището на Делхи и полет на за София.

**ЦЕНИ НА ТУРИСТ В ДВОЙНА СТАЯ:**  3567 лв. **( 1820 EUR)**

Пакетната цена включва: самолетен билет за международния полет София – Истанбул – Делхи – Истанбул - София, билети за вътрешен полет Делхи – Варанаси - Делхи, самолетен билет за полет Делхи – Шринагар, самолетен билет Лех – Делхи на авиокомпания Spice Jet/Indigo/Jet Airways, билети за влак 1-ва класа с климатик и запазено място Агра – Джанси и Джанси – Делхи, трансфери летище – хотел – летище, 12 нощувки в хотели 4\*\*\*\* /с изключение на хотела в Каргил – 3\*/, 13 закуски и 14 вечери, 2 - на борда на плаващ хотел в района на Шринагар, туристическа обиколка на градовете Делхи, Варанаси, Сарнат, Джайпур, Фатехпур Сикри, Агра, Каджураху, Орча, Шринагар, Лех, местни екскурзоводи на английски/руски език с превод на български от водача на групата, изкачване до крепостта Амер в Джайпур на гърба на слон или в купето на високопроходим автомобил, входни такси на туристическите обекти, предвидени по маршрута и посочени в програмата ден по ден, входна такса за Тадж Махал, разходка с лодка по р. Ганг във Варанаси, разходка с велосипедна рикша във Варанаси, разходка с лодка из езерото Дал, наземен транспорт с туристически климатизиран автобус, 1 бутилка минерална вода на ден, водач от агенцията по време на цялото пътуване.

Цената не включва: летищни такси за полета София – Истанбул - Делхи – Истанбул – София - ~330 EUR (подлежат на препотвърждение при издаването на билета), виза за Индия – 105 лв., бакшиши за местни екскурзоводи и шофьори – 45 EUR, бакшиши за пренасяне на багажа в хотелите, такса за камера и фотоапарат при снимане вътре в обектите - ~50-200 INR, вечерно шоу „Звук и светлина” – 28 EUR при мин. 10 туристи, Мохабат Тадж шоу в Агра – 29 EUR при мин. 10 туристи, входна такси и транспорт до гробницата на Хумаюн – ~500 INR (~8 EUR)

Доплащане за:

* единична стая – 415 EUR
* медицинска застраховка с покритие 25 000 EUR на ЗАД „Булстрад“ – 28 лв., за лица над 65 г. – 42 лв., над 70 г. – 56 лв.
* при недостигнат мин.брой от 15 туристи за основния тур от/до Делхи и при записани не по – малко от 10 тур. – 90 EUR
* виза за Индия – 105 лв., заплаща се в Консулството, задължително **лично** явяване на интервю (по изключение и с разрешение на Консулството не се налага за туристи над 70 г.). Агенцията съдейства за подготовката на документите, подаването им по интернет и получаването на готовите визи.

Примерни хотели, предвидени по програмата: хотел Meraden Grand – 4\* (www.meradengrand.com) или подобен във Варанаси, хотел Mansingh Palace – 4\* (www.mansinghhotels.com) или подобен в Джайпур, хотел Mansingh Palace – 4\*([www.mansinghhotels.com](http://www.mansinghhotels.com)) в Агра, хотел Usha Bundela – 4\* (www.ushalexushotels.com) или подобен в Каджурахо, хотел Aschok Country Resort – 4\* (www.ashokcountryresort.com) или подобен в Делхи, House Boat - <http://www.kashmir-houseboats.com/dal-lake-srinagar.htm>, Hotel Royal Batoo - <http://www.hotelroyalbatoo.com>

**Минимален брой туристи за осъществяване на екскурзията**: 10 туристи – за основния тур от/до Делхи и 10 туристи за продължението от Делхи за Кашмир и Ладак.

Срок за уведомление при недостигнат минимален брой туристи: 10 дни преди началната дата.

**Документи необходими за виза за Индия**: задграничен паспорт с валидност 6 месеца към крайната дата на пътуването, 2 цветни снимки паспортен формат, данни за формуляра за виза; няма санитарни и медицински изисквания за пътуване до Индия (не се налага ваксинация).

Начин на плащане: депозит – 50 % от пакетната цена, доплащане – до 30 дни преди отпътуване.

**Застраховка „Отмяна от пътуване“:** предоставяме възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица № 13160143000000029/ 31.07.2014 г.**